અમદાવાદ: ગુજરાત વિધાનસભા ગૃહના ચોમાસુ સત્રના બીજા અને અંતિમ દિવસે આજે ગૃહમાં ચાર વિધેયકો રજૂ કરાયાં હતાં. ગુજરાત સહકારી મંડળી સુધારા વિધેયક કે જેમાં દરેક સહકારી મંડળી પોતાની અનુકૂળતાએ ચૂંટણી કરે તે બાબતનો સમાવેશ કરાયો છે. વિધાનસભા ગૃહમાં ગુજરાત સહકારી મંડળી સુધારા વિધેયક બહુમતીથી પસાર કરાયું હતું. આ ઉપરાંત ગુજરાત સિંગલ વિન્ડો ક્લિયરન્સ વિધેયક, ગુજરાત ખેત જમીન ટોચમર્યાદા સુધારા વિધેયક (સુધારા વધારતું વિધેયક) તેમજ ગુજરાત શહેરી જમીન ટોચમર્યાદા અને નિયમન સુધારા વિધેયક ગૃહમાં રજૂ કરાયા હતા.